CELEX: 62013CA0551
Language: hr
Date: 2014-12-18 00:00:00
Title: Predmet C-551/13: Presuda Suda (šesto vijeće) od 18. prosinca 2014. (zahtjev za prethodnu odluku Commissione Tributaria Provinciale di Cagliari – Italija) – Società Edilizia Turistica Alberghiera Residenziale (SETAR) protiv Comune di Quartu S. Elena (Zahtjev za prethodnu odluku — Direktiva 2008/98/EZ — Članak 15. — Gospodarenje otpadom — Mogućnost proizvođača otpada da sam obrađuje otpad — Donesen nacionalni zakon kojim se prenosi direktiva, ali koji još nije stupio na snagu — Protek roka za prenošenje — Izravni učinak)

23.2.2015   
            
            
               HR
            
            
               Službeni list Europske unije
            
            
               C 65/12
            
         Presuda Suda (šesto vijeće) od 18. prosinca 2014. (zahtjev za prethodnu odluku Commissione Tributaria Provinciale di Cagliari – Italija) – Società Edilizia Turistica Alberghiera Residenziale (SETAR) protiv Comune di Quartu S. Elena
   (Predmet C-551/13) (1)
   
   ((Zahtjev za prethodnu odluku - Direktiva 2008/98/EZ - Članak 15. - Gospodarenje otpadom - Mogućnost proizvođača otpada da sam obrađuje otpad - Donesen nacionalni zakon kojim se prenosi direktiva, ali koji još nije stupio na snagu - Protek roka za prenošenje - Izravni učinak))
   (2015/C 065/17)
   Jezik postupka: talijanski
   
      Sud koji je uputio zahtjev
   
   Commissione Tributaria Provinciale di Cagliari
   
      Stranke glavnog postupka
   
   
      Tužitelj: Società Edilizia Turistica Alberghiera Residenziale (SETAR)
   
      Tuženik: Comune di Quartu S. Elena
   
      Izreka
   
   Pravo Unije i Direktivu 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva treba tumačiti na način da su protivni nacionalnom zakonodavstvu, poput onog u glavnom postupku, koje prenosi odredbu te direktive, ali čije je stupanje na snagu uvjetovano donošenjem naknadnog internog akta, ukoliko do tog stupanja na snagu dođe nakon proteka roka za prenošenje određenog tom direktivom.
   Članak 15. stavak 1. Direktive 2008/98, u vezi s člancima 4. i 13. te direktive, treba tumačiti na način da nije protivan nacionalnom zakonodavstvu koje ne propisuje mogućnost za proizvođača otpada ili posjednika otpada da sam zbrinjava svoj otpad, na način da ga se izuzme iz plaćanja komunalne naknade za zbrinjavanje otpada, pod uvjetom da je ono sukladno zahtjevima načela proporcionalnosti.
   
      (1)  SL C 377, 21.12.2013.